Igors Ivanovs (šahists)

Igors Ivanovs (; , Ļeņingrada, Krievijas PFSR - , Sentdžordža, Jūta, Amerikas Savienotās Valstis) bija krievu izcelsmes Kanādas starptautiskais lielmeistars šahā (2005).

 Dzīve PSRS 
Igors Ivanovs iemācījās spēlēt šahu 5 gadu vecumā. Bērnībā viņš daudz laika veltīja arī mūzikai un bija daudzsološs pianists. Pēc skolas beigšanas iestājies Ļeņingradas Valsts universitātes matemātikas faukltātē, taču drīzumā pametis mācības, lai pilnībā nodarbotos ar šahu. Dienējot Padomju armijā pārcēlies uz dzīvi Tadžikistānā, bet vēlāk Uzbekistānā. Šajā laikā Ivanovs daudz spēlē dažādos PSRS turnīros. 1975. gadā piedalījies Latvijas šaha čempionātā Rīgā, kur ieņēmis 5. vietu. 1976. gadā uzvarējis Rīgas atklātajā čempionātā šahā.Championship of Riga(open)- Riga 1976 
Bijis divkārtējais Uzbekistānas čempions šahā - 1977.Championship of Uzbekistan- Tashkent 1977 un 1978. gadā.Championship of Uzbekistan- Tashkent 8-30.4.1978 1978. gadā uzvarējis turnīrā Vladivostokā,Memorial A.Zaitsev- Vladivostok 29.7-21.8.1978 bet PSRS čempionāta atlases turnīrā Daugavpilī ieņēmis 2. vietu aiz Garija Kasparova.Championship of USSR(selected tournament)- Daugavpils 27.6-16.7.1978
1979. gadā PSRS Tautu spartakiādē spēlējot pie pirmā galdiņa Uzbekistānas komandā uzvarēja toreizējo Pasaules šaha čempionu Anatoliju Karpovu.Igor Ivanov vs Anatoly Karpov, USSR Spartakiade 1979

 Bēgšana uz Kanādu 
Pēc uzvaras pār Karpovu Ivanovs tika aizsūtīts uz Kapablankas memoriālu Kubā. Atgriežoties mājās, lidmašīna, kurā viņš lidoja, veica avārijas nosēšanos Ņūfaundlendā, Kanādā. Ivanovs izmantoja izdevību un aizbēga no VDK aģentiem, lai pieprasītu politisko patvērumu Kanādā. Nekā, izņemot drēbes un kabatas šaha komplektu, viņam līdzi nebija.

 Dzīve Kanādā 
Kanādā Igors Ivanovs apmetās Monreālā un no 1980. gadu sākuma regulāri piedalījās šaha turnīros. Viņš kļuva par četkārtējo Kanādas čempionu šahā (1981., 1985., 1986., 1987.). 1982. gadā Ivanovs negaidīti sekmīgi nospēlēja Pasaules čempiona izcīņas cikla starpzonu turnīrā Tolukā (Meksika), kur ieņēma 4. vietu.World Chess Championship 1982 Toluca Interzonal Tournament Divas reizes - 1982. un 1988. gadā - Ivanovs pārstāvēja Kanādas komandu Pasaules šaha olimpiādēs.

 Mūža pēdējie gadi ASV 
Mūža pēdējos gados Ivanovs biežāk pavadīja ASV, kur spēlēja dažādos turnīros. Kopā ar sievu Elizabeti viņš dzīvoja Jūtā. 2005. gada martā Igoram Ivanovam tika diagnosticēts vēzis. ASV šaha federācija materiāli atbalstīja viņa ārstēšanos, tomēr slimības attīstība nebija apturama. 2005. gada augustā, trīs mēnešus pirms savas nāves, Ivanovs ieņēma augsto 8. vietu ASV atklātajā šaha čempionātā, bet trīs nedēļas pirms nāves viņš uzvarēja Jūtas atklātajā šaha čempionātā.Crosstable for Utah Open 2005 2005. gadā par nopelniem turnīros 1980. gados FIDE piešķīra Ivanovam starptautiskā lielmeistara nosaukumu.

 Atsauces 

 Ārējās saites 
  šahista profils vietnē chessgames.com
  šahista profils vietnē 365chess.com
  šahista profils vietnē chesstempo.com
  šahista profils vietnē olimpbase.org (Pasaules šaha olimpādes)
  šahista profils vietnē olimpbase.org (PSRS komandu čempionāti)

Kategorija:1947. gadā dzimušie
Kategorija:2005. gadā mirušie
Kategorija:Uzbekistānas šahisti
Kategorija:Krievijas šahisti
Kategorija:PSRS šahisti
Kategorija:Kanādas šahisti
Kategorija:Pārbēdzēji
Kategorija:Ļeņingradā dzimušie